Tess Wester (Heerhugowaard, 1993. május 19. –) világbajnok holland válogatott kézilabdázó, kapus. Jelenleg a dán Odense Håndbold játékosa. 2012-ben mutatkozott be a holland válogatottban. A 2015-ös világbajnokságon ezüstérmet nyert a csapattal és őt választották a torna legjobb kapusának. Részt vett a 2016-os riói olimpián, ahol a negyedik helyen végzett a válogatottal. A holland válogatottal a 2019-es világbajnokságon aranyérmes lett.